
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 64 

10 Μαρτίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

46. Μετάταξη Μονίμων Υπαξιωματικών - Ανθυπασπι- 

στών Πτυχιούχων ΑΕΙ προερχόμενων από Ανώτε¬ 
ρες Στρατιωτικές Σχολές Υπαξιωματικών (ΑΣΣΥ) 
σε Ειδικότητες Αξιωματικών. 1 

47. Διαδικασίες καθώς και τεχνικές και οργανωτικές 

εγγυήσεις για την άρση του απορρήτου των επι¬ 
κοινωνιών και για τη διασφάλισή του. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 46 

Μετάταξη Μονίμων Υπαξιωματικών - Ανθυπασπιστών 
Πτυχιούχων ΑΕΙ προερχομένων από Ανώτερες Στρα¬ 
τιωτικές Σχολές Υπαξιωματικών (ΑΣΣΥ) σε Ειδικότητες 
Αξιωματικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 11 του άρθρου 25 του Ν. 2439/96 
(ΦΕΚ 219/Α'), όπως αντικαταστάθηκε από τότε που ίσχυ- 
σε με την παράγραφο 3 του άρθρου 15 του Ν. 2913/2001 
«Ρύθμιση θεμάτων Μετοχικών Ταμείων Υπουργείου Εθνι¬ 
κής Άμυνας και άλλες διατάξεις» (ΦΕΚ 102/Α'). 

2. Την παράγραφο 3 του άρθρου 22 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α'). 

3. Την εισήγηση του ΣΑΓΕ, που διατυπώθηκε με την 
γνωμάτευση υπ’ αριθμ. 42 της 14ης/28.7.2003 Συνεδρία- 
σεώςτου. 

4. Την υπ’ αριθμ. 177026/17.3.2004 κοινή απόφαση του 
Πρωθυπουργού και Υπουργού Εθνικής Άμυνας «Ανάθε¬ 
ση αρμοδιοτήτων στους Υφυπουργούς Εθνικής Άμυνας» 
(ΦΕΚ517/Ά). 

5. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 519/Α'). 


6. Το άρθρο 29Α του Ν. 1558/1985 (ΦΕΚ 137/Ά), το 
οποίο προστέθηκε με το άρθρο 27 του Ν. 2081/1992 (ΦΕΚ 
154/Α') και τροποποιήθηκε με το άρθρο 1 του Ν. 2469/ 
1997 (ΦΕΚ 38/Ά) και το γεγονός ότι από τις διατάξεις του 
παρόντος διατάγματος προκαλείται δαπάνη εις βάρος 
του κρατικού προϋπολογισμού και η οποία θα καλύπτεται 
από τους ΚΑΕ 0411, 0433 του Π/Υ ΓΕΣ 0411, 0421, 0433 
και 0435 του Π/Υ ΓΕΝ και 0411 /Ε.Φ. 11 -410 του Π/Υ ΓΕΑ. 

7. Την υπ’ αριθμ. 473/2003 γνωμοδότηση του Συμβου¬ 
λίου της Επικράτειας, μετά από πρόταση των Υφυπουρ¬ 
γών Οικονομίας και Οικονομικών και Εθνικής Άμυνας 
αποφασίζουμε: 

Άρθρο 1 
Γενικά 

Μόνιμοι Υπαξιωματικοί και Ανθυπασπιστές που προέρ¬ 
χονται από Ανώτερες Στρατιωτικές Σχολές Υπαξιωματι- 
κών (ΑΣΣΥ) μετατάσσονται σε ειδικότητα Αξιωματικού 
κατά τις ισχύουσες περί τούτου διατάξεις προς κάλυψη 
κενών οργανικών θέσεων Ανθυπολοχαγών και αντιστοί¬ 
χων του Πολεμικού Ναυτικού και της Πολεμικής Αεροπο¬ 
ρίας, αν επιλεγούν για μετάταξη από το οικείο κατά Κλά¬ 
δο Ανώτατο Συμβούλιο, ως πληρούντες τα κριτήρια του 
άρθρου 4 του παρόντος. 

Άρθρο 2 

Διαδικασίες Μετάταξης 

1. Με απόφαση του Ανωτάτου κατά Κλάδο Συμβουλίου, 
που εκδίδεταιτο μήνα Μάιο εκάστου έτους, καθορίζονται, 
σύμφωνα με τις υφιστάμενες υπηρεσιακές ανάγκες, οι 
θέσεις του άρθρου 1 κατά ειδικότητα που μπορούν να 
καλυφθούν με μετατάξεις μονίμων Υπαξιωματικών και Αν- 
θυπασπιστών πτυχιούχων Α.Ε.Ι. 

2. Οι επιθυμούντες να μεταταγούν υποβάλλουν μέχρι 30 
Σεπτεμβρίου εκάστου έτους αίτηση, προς τη Μονάδα ή 
Υπηρεσία που υπηρετούν, στην οποία δηλώνουν ότι επι¬ 
θυμούν να μεταταγούν σε ειδικότητες Αξιωματικών, οι 
οποίες θα κριθούν από το οικείο κατά Κλάδο Ανώτατο 
Συμβούλιο ως σχετικές με τα πτυχία που διαθέτουν και 
συνυποβάλλουν στην αναφορά τους. Ειδικά για το Πολε¬ 
μικό Ναυτικό οι επιθυμούντες να μεταταγούν υποβάλ¬ 
λουν το πτυχίο ΑΕΙ ανεξαρτήτως τμήματος ή Σχολής. Αι¬ 
τήσεις υποβαλλόμενες μετά την ανωτέρω προθεσμία δε 
γίνονται δεκτές και απορρίπτονται από τη Μονάδα στην 
οποία υπηρετούν. 

3. Η αίτηση μετά συνημμένα σ’ αυτή επικυρωμένα αντί¬ 
γραφα πτυχίων υποβάλλεται από τη Μονάδα ή Υπηρεσία 
στην οποία υπηρετεί ο δικαιούχος εντός δεκαημέρου από 
τη λήξη της παραπάνω προθεσμίας προς τις αρμόδιες Δι¬ 
ευθύνσεις των Γενικών Επιτελείων για το Στρατό Ξηρός 
και την Πολεμική Αεροπορία και στη Διοίκηση Ναυτικής 
Εκπαίδευσης για το Πολεμικό Ναυτικό. 

4. Οι αρμόδιες Διευθύνσεις των ανωτέρων Κλάδων: 

α. Συγκεντρώνουν τα στοιχεία που απαιτούνται να τε¬ 
θούν υπόψη του Ανωτάτου Συμβουλίου. 

β. Διαβιβάζουν τα στοιχεία αυτά στη Γραμματεία του 
Ανώτατου Συμβουλίου. 

γ. Προωθούν προς έκδοση Προεδρικό Διάταγμα μετά¬ 
ταξης και ονομασίας των κριθέντων ως μετατασσομέ- 
νων. 

Άρθρο 3 

Αρμοδιότητες Ανωτάτου Συμβουλίου - Πίνακες 

1. Το Ανώτατο Συμβούλιο του οικείου Κλάδου είναι αρ¬ 
μόδιο: 

α. Να προσδιορίσει τις ειδικότητες Αξιωματικών στις 
οποίες δύνανται να μεταταγούν οι ενδιαφερόμενοι προς 
τις οποίες προσιδιάζουν τα υποβληθέντα πτυχία του ή αν 
σε ουδεμία ειδικότητα προσιδιάζουν. 

β. Να καταρτίσει πίνακες υποψηφίων για κάθε ειδικότη¬ 
τα, στις οποίες περιλαμβάνονται όλοι οι υποψήφιοι των 
οποίων το υποβληθέν πτυχίο τους προσιδιάζει στις ειδι¬ 
κότητες κατά απόλυτη σειρά αρχαιότητος. 

γ. Να αξιολογήσει και να επιλέξει από τους πίνακες υπο¬ 
ψηφίων ειδικότητας κατ’ απόλυτο σειρά αρχαιότητος 
όσους πληρούν τα κριτήρια του άρθρου 4 τερματίζοντας 
την κρίση με την πλήρωση της τελευταίας των κενών ορ¬ 
γανικών θέσεων της ειδικότητος. 

δ. Να καταρτίσει πίνακες: 

(1) Μετατασσόμενων στον οποίο περιλαμβάνονται όσοι 
επιλέγηκαν να καλύψουν τις κενές οργανικές θέσεις των 
ειδικοτήτων, 

(2) Μη μετατασσόμενων στον οποίο περιλαμβάνονται 
όλοι όσοι το πτυχίο τους δεν προσιδιάζει σε ειδικότητα 
Αξιωματικού, δεν πληρούν τα κριτήρια του άρθρου 4 ή 
δεν κρίθηκαν λόγω κάλυψης των διαθεσίμων κενών θέ¬ 
σεων. 

2. Ειδικά για τους υποψηφίους προς μετάταξη Υπαξιω- 
ματικούς του Πολεμικού Ναυτικού, το Ανώτατο Ναυτικό 
Συμβούλιο εξετάζει εάν υφίστανται υπηρεσιακές ανάγκες 
δεδομένου ότι αυτοί μετατάσσονται σε Αξιωματικούς δια¬ 
τηρώντας την ειδικότητα που τους είχε απονεμηθεί κατά 
την αποφοίτησή τους από τη ΣΜΥΝ. 

Άρθρο 4 

Κριτήρια 

1. Κριτήρια προς εφαρμογή των οριζομένων στο άρθρο 
3 είναι για τους κρινόμενους τα εξής: 

α. Το υποβληθέν πτυχίο τους να προσιδιάζει σε ειδικό¬ 
τητα Αξιωματικού, όπως αυτές αναγράφονται στο άρθρο 
1 του Ν. 2439/96 «Ιεραρχία και εξέλιξη των μονίμων αξκών 
των ΕΔ». 

β. Να έχουν τα ουσιαστικά τους προσόντα σε βαθμό 
εξαίρετο. 

γ. Να έχουν αποφοιτήσει με βαθμό τουλάχιστον «λίαν 
καλώς» από τα προβλεπόμενα σχολεία της ειδικότητος 
τους. 


δ. Να μην έχουν ελαττώματα από τα αναφερόμενα στο 
νόμο περί ιεραρχίας και προαγωγών των μονίμων υπα- 
ξιωματικών. 

ε. Να μην έχουν τιμωρηθεί κατά τη διάρκεια της υπηρε¬ 
σίας τους με πειθαρχικές ποινές για παραπτώματα που 
κατά την κρίση του Συμβουλίου επηρεάζουν δυσμενώς τα 
ηθικά και επαγγελματικά προσόντα, το κύρος και το στρα¬ 
τιωτικό πνεύμα. 

στ. Να μη συντρέχουν στο πρόσωπο τα κωλύματα 
που αναφέρονται στο άρθρο 8 του Ν. 2683/1999 «Κύ¬ 
ρωση του Κώδικα Κατάστασης Δημοσίων Πολιτικών Δι¬ 
οικητικών Υπαλλήλων και Υπαλλήλων Ν.Π.Δ.Δ. και άλ¬ 
λες διατάξεις» (ΦΕΚ 19/Α ), όπως τροποποιήθηκε και 
ισχύει σήμερα. 

2. Το κριτήριο της παραγράφου Ια του παρόντος άρ¬ 
θρου δεν τυγχάνει εφαρμογής για τους υπό μετάταξη 
Υπαξιωματικούςτους Πολεμικού Ναυτικού. 

Άρθρο 5 

Κύρωση Πινάκων 

1. Οι πίνακες συντάσσονται εις διπλούν, κυρώνονται 
από τον Υπουργό Εθνικής Άμυνας. Η απόφαση του Ανω¬ 
τάτου Στρατιωτικού Συμβουλίου κοινοποιείται στους εν¬ 
διαφερομένους μέσα σε δύο μήνες από το τέλος των ερ¬ 
γασιών του. Διοικητική προσφυγή κατά της αποφάσεως 
του Συμβουλίου δεν επιτρέπεται. 

2. Η μετάταξη στο Σώμα/Ειδικότητα, η προαγωγή στο 
βαθμό του Ανθυπολοχαγού και αντιστοίχων των άλλων 
Κλάδων των ΕΔ καθώς και η ένταξη τους στη νέα επετη¬ 
ρίδα ενεργείται με Προεδρικό Διάταγμα, το οποίο προ- 
καλείται από τον Υπουργό Εθνικής Άμυνας, μέσα σε ένα 
μήνα από την κύρωση των πινάκων. 

3. Οι μεταταχθέντες ανθυπολοχαγοί και αντίστοιχοι 
της Πολεμικής Αεροπορίας εγγράφονται στην επετηρί¬ 
δα της νέας ειδικότητας τους, μετά τους υπηρετούντες 
ομοιοβάθμους τους και μετά τους ονομασθέντες το ίδιο 
ημερολογιακό έτος ανθυπολοχαγούς αποφοίτους ΑΣΕΙ. 
Οι μεταταχθέντες σημαιοφόροι εγγράφονται στην 
επετηρίδα των Αξιωματικών Πληρωμάτων Στόλου Υπη¬ 
ρεσιών - Τεχνών μετά τους προαχθέντες το ίδιο ημερο¬ 
λογιακό έτος Σημαιοφόρους προερχομένους από τη 
ΣΜΥΝ. 

4. Γιατη μετέπειτα εξέλιξη, κρίσεις, προαγωγής, φοίτη¬ 
ση σε σχολεία, της ειδικότητας τους ισχύουν οι αντίστοι¬ 
χες διατάξεις του Ν. 2439/96 που αναφέρονται στους αξ- 
κούς της νέας ειδικότητάς τους. 

Άρθρο 6 

Τελικές Διατάξεις 

1. Η ισχύς του παρόντος Προεδρικού Διατάγματος αρ¬ 
χίζει από την ημερομηνία δημοσίευσής του στην Εφημε¬ 
ρίδα της Κυβερνήσεως. 

2. Στον Υφυπουργό Εθνικής Άμυνας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 10 Μαρτίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΒΑΣΙΛΕΙΟΣ ΜΙΧΑΛΟΛΙΑΚΟΣ ΠΕΤΡΟΣ ΔΟΥΚΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 47 

Διαδικασίες καθώς και τεχνικές και οργανωτικές εγγυή¬ 
σεις για την άρση του απορρήτου των επικοινωνιών και 
για τη διασφάλισή του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 19 παρ.1 του Συντάγματος. 

2. Τις διατάξεις του άρθρου 9 του Ν. 3115/2003 «Αρχή 
Διασφάλισης του Απορρήτου των Επικοινωνιών» (Α' - 47). 

3. Τις διατάξεις του Ν. 2225 /1994 «Για την προστασία 
της ελευθερίας και ανταπόκρισης και επικοινωνίας και 
άλλες διατάξεις» (Α' -121) όπως ισχύουν. 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' - 137), όπως προ¬ 
στέθηκε με το άρθρο 27 του Ν. 2081/1992 (Α' - 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'-38). 

5. Τις διατάξεις της υπ’ αριθμ. 14650/ΔΙΟΕ85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' - 519). 

6. Την υπ’αριθμ. ΕΠ 03)5.5.2004 γνώμη της «Αρχής Δια¬ 
σφάλισης του Απορρήτου των Επικοινωνιών». 

7. Το γεγονός ότι από την εφαρμογή του παρόντος δια¬ 
τάγματος προκαλείται ενδεχόμενη δαπάνη, το ύψος της 
οποίας δεν είναι δυνατό να υπολογισθεί, καθόσον τούτο 
εξαρτάται από πραγματικά γεγονότα όπως η τυχόν απαι- 
τούμενη μίσθωση κυκλωμάτων για την άρση του απορ¬ 
ρήτου των τηλεπικοινωνιών καθώς και η τυχόν απαιτού- 
μενη από την αρμόδια αρχή ειδική επεξεργασία ή ανά¬ 
λυση των στοιχείων επικοινωνίας. 

Η ανωτέρω ενδεχόμενη δαπάνη θα καλύπτεται από πι¬ 
στώσεις του προϋπολογισμού των Υπου ργείων Δικαιοσύ¬ 
νης, Εθνικής Άμυνας, και Δημόσιας Τάξης, κατά περί¬ 
πτωση. 

8. Την υπ’ αριθμ. 28/2005 γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Δημόσιας Τάξης, Δικαιοσύνης, Εσωτερικών, Δημόσιας 
Διοίκησης και Αποκέντρωσης και Μεταφορών και Επικοι¬ 
νωνιών καιτου Υφυπουργού Οικονομίας και Οικονομικών, 
αποφασίζουμε: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1. 

Γ ενικά. 

Για την άρση του απορρήτου των επικοινωνιών και την 
καταγραφή σε ενιαίο κείμενο των όρων και της διαδικα¬ 
σίας αυτής καθώς και των τεχνικών και οργανωτικών με¬ 
θόδων με τις οποίες μπορεί αυτή να πραγματοποιηθεί και 
να διασφαλισθούν τα αποτελέσματά της, έτσι ώστε να μη 
θίγεται η ιδιωτική ζωή και η προσωπικότητα του πολίτη, 
παρά μόνο στο μέτρο και για όσο χρονικό διάστημα είναι 
απολύτως αναγκαίο, χάριν της προστασίας της εθνικής 
ασφάλειας, της διακρίβωσης των εγκλημάτων που προ- 
βλέπονται στο άρθρο 4του Ν. 2225/1994 (Α' -121), όπως 
αντικαταστάθηκε με το άρθρο 12 του Ν. 3115/2003 (Α' - 
47) και των εν γένει ατομικών δικαιωμάτων και ελευθε¬ 
ριών, εφαρμόζονται οι διαδικασίες που προβλέπονται 
από τις διατάξεις του παρόντος. 


Άρθρο 2. 

Ορισμοί. 

Γ ια την εφαρμογή του παρόντος οι ακόλουθοι όροι 
έχουν την εξής έννοια: 

1. «Αρμόδια αρχή»: 

Η Δικαστική ή άλλη πολιτική, στρατιωτική ή αστυνομική 
δημόσια αρχή, η οποία δικαιούται να υποβάλει αίτηση για 
άρση του απορρήτου και να λάβει τα στοιχεία της επικοι¬ 
νωνίας. 

2. «Δικαστική αρχή»: 

Η Αρχή που έχει αρμοδιότητα να εκδώσει διάταξη για 
άρση του απορρήτου. 

3. «Διάταξη»: 

Η απόφαση για άρση του απορρήτου που εκδίδεται από 
την δικαστική αρχή. 

4. «Πάροχος υπηρεσιών επικοινωνιών»: 

Η επιχείρηση, η οποία παρέχει υπηρεσίες επικοινωνιών 
διαθέσιμες στο κοινό. 

5. «Πάροχος δικτύου επικοινωνιών»: 

Η επιχείρηση, η οποία εγκαθιστά, λειτουργεί, ελέγχει ή 
διαθέτει δίκτυο που παρέχει υπηρεσίες επικοινωνιών. 

6. «Συνδρομητής»: 

Κάθε φυσικό ή νομικό πρόσωπο που έχει συνάψει σύμ¬ 
βαση με πάροχο υπηρεσιών επικοινωνιών ή πάροχο δι¬ 
κτύου επικοινωνιών για την παροχή τέτοιων υπηρεσιών. 

7. «Χρήστης»: 

Κάθε φυσικό ή νομικό πρόσωπο που χρησιμοποιεί ή ζη¬ 
τεί να χρησιμοποιήσει υπηρεσίες επικοινωνιών. 

8. «Φορητότητα αριθμού κλήσης»: 

Η δυνατότητα των χρηστών να διατηρούν τον ή τους 
αριθμούς κλήσης τους όταν αλλάζουν πάροχο υπηρεσίας 
επικοινωνιών, τοποθεσία ή τύπο υπηρεσίας. 

9. «Υπηρεσία προστιθέμενης αξίας»: 

Κάθε μη τηλεπικοινωνιακή υπηρεσία, η οποία παρέχεται 
ή υποστηρίζεται από δίκτυα τηλεπικοινωνιών. 

10. «Εξουσιοδοτημένο πρόσωπο»: 

Υπάλληλος δημόσιας υπηρεσίας ή παρόχου υπηρεσιών 
επικοινωνιών, το οποίο εκτελεί εμπιστευτική αποστολή 
στη διαδικασία της άρσης του απορρήτου των επικοινω¬ 
νιών. 

11. «Επισύνδεση»: 

Η παράλληλη σύνδεση τρίτου σε δίκτυο επικοινωνιών 
κατά τρόπο ώστε να παρακολουθεί διεξαγόμενη επικοι¬ 
νωνία και να λαμβάνει το περιεχόμενο και τα στοιχεία αυ¬ 
τής σε πραγματικό χρόνο. 

12. «Διεπιλογή»: 

Η απευθείας επιλογή καλούμενου εσωτερικού αριθμού 
Συνδρομητικού Κέντρου (ΡΑΒΧ) από τον καλούντο. 

13. «Περιαγωγή» 

Παρεχόμενη υπηρεσία που εξασφαλίζει σε συνδρομη¬ 
τές να χρησιμοποιούν δίκτυο άλλο από εκείνο του οποίου 
είναι συνδρομητές. 

14. «Εκτροπή κλήσης» 

Αυτόματη μεταβίβαση εισερχόμενης κλήσης σε άλλον 
αριθμό κλήσης του ιδίου ή άλλου παρόχου με εντολή του 
συνδρομητή. 

15. «Πάροχος υπηρεσιών πιστοποίησης»: 

Φυσικό ή νομικό πρόσωπο ή άλλος φορέας που είναι 
αρμόδιος σύμφωνα με το νόμο να εκδίδει πιστοποιητικά ή 
να παρέχει άλλες υπηρεσίες συναφείς με τις ηλεκτρονι¬ 
κές υπογραφές. 

16. «Ονοματοδότης»: 

Σειρά αλφαριθμητικών χαρακτήρων προς ένδειξη της 
ταυτότητας τηλετυπικού συνδρομητή που μεταδίδεται 
αυτόματα στην τηλετυπική επικοινωνία. 

ΚΕΦΑΛΑΙΟ ΔΕΥΤΕΡΟ 
ΕΙΔΗ ΚΑΙ ΣΤΟΙΧΕΙΑ ΕΠΙΚΟΙΝΩΝΙΑΣ 

Άρθρο 3. 

Είδη επικοινωνίας. 

1. Η άρση του απορρήτου δεν αφοράτην δια ζώσης επι¬ 
κοινωνία, αλλά κάθε είδους επικοινωνία, η οποία διεξά¬ 
γεται μέσω δικτύου επικοινωνίας ή παρόχου υπηρεσιών 
επικοινωνιών και την οποία χρησιμοποιεί ο συνδρομητής 
ή χρήστης κατά του οποίου λαμβάνεταιτο μέτρο της άρ¬ 
σης. 

2. Τα είδη και οι μορφές επικοινωνίας, που υπόκεινται 
στην άρση του απορρήτου, είναι ιδίως τα ακόλουθα: 

α. Επιστολογραφία, ήτοι επιστολές, δέματα, ταχυμετα- 
φορές στοιχείων, τηλεγραφήματα, επιταγές κ.λπ. 
β. Τηλετυπική επικοινωνία (συνδρομητική), 
γ. Τηλεφωνική επικοινωνία, ήτοι σταθερή και κινητή τη¬ 
λεφωνία. 

δ. Επικοινωνία δεδομένων μέσω δικτύων δεδομένων, μι¬ 
σθωμένων κυκλωμάτων κ.α. 
ε. Επικοινωνίες μέσω διαδικτύου (ΙηίθΓηθί). 
στ. Ασυρματική επικοινωνία, ήτοι σταθερή ασύρματη 
πρόσβαση, επικοινωνία κλειστών ομάδων χρηστών κ.ά. 

ζ. Δορυφορική επικοινωνία, ήτοι επικοινωνία μέσω δο¬ 
ρυφορικής σύνδεσης τελικού χρήστη (π.χ. νδΑΤ). 

η. Επικοινωνία κάθε μορφής μέσω μισθωμένων κυκλω¬ 
μάτων. 

θ. Υπηρεσίες προστιθέμενης αξίας, που υπερτίθενται 
επί των προηγούμενων μορφών επικοινωνίας, αποτελούν 
ιδίως: 

I. Ο Αυτόματος τηλεφωνητής 

II. Τα Τηλεομοιοτυπήματα (ΡΑΧ) 

III. Τα Γραπτά μηνύματα (3Μ3 / ΜΜ3) 

IV. Οι Υπηρεσίες πληροφοριών 

V. Το Ηλεκτρονικό Ταχυδρομείο 

VI. Η πρόσβαση σε ιστοσελίδες 

VII. Η πρόσβαση σε βάσεις δεδομένων 

VIII. Οι Ηλεκτρονικές συναλλαγές 

IX. Οι Τηλεδιασκέψεις 

X. Οι Πληροφορίες καταλόγου 

XI. Οι Υπηρεσίες έκτακτης ανάγκης 

ι. Οι συνδυασμένες μορφές επικοινωνίας που περιλαμ¬ 
βάνουν περισσότερες της μιας από τις παραπάνω επικοι¬ 
νωνίες, όπως είναι π.χ. η πρόσβαση σε δίκτυα δεδομένων 
ή σε δίκτυα ΙηίθΓηθί από το Επιλεγόμενο Δημόσιο Τηλε¬ 
φωνικό Δίκτυο (Ρ3ΤΝ). Ειδικότερα στις υπηρεσίες προ¬ 
στιθέμενης αξίας είναι δυνατόν να διαφοροποιείται ο πά- 
ροχος υπηρεσιών διαδικτύου (πρόσβαση στο διαδίκτυο) 
από τον πάροχο της συγκεκριμένης υπηρεσίας. 

Άρθρο 4. 

Στοιχεία επικοινωνίας. 

1. Τα συγκεκριμένα στοιχεία επικοινωνίας, στα οποία 
είναι δυνατόν να αναφέρεται μία διάταξη άρσης του 
απορρήτου εξαρτώνται από το είδος της επικοινωνίας και 
εξειδικεύονται κατά περίπτωση ως εξής: 
α. Επιστολογραφία: 
αα. Πάροχος υπηρεσίας 
ββ. Αποστολέας 


γγ. Αποδέκτης 

δδ. Περιεχόμενο 

β. Τηλετυπική επικοινωνία: 

αα. Φυσικό ή νομικό πρόσωπο συνδρομητή ή χρήστη 
ββ. Καλών και καλούμενος αριθμός και ονοματοδότης 
γγ. Χρόνος και διάρκεια κλήσης 
δδ. Χρέωση 

εε. Περιεχόμενο τηλετυπήματος 
γ. Τηλεφωνική επικοινωνία: 

Επί συγκεκριμένου φυσικού ή νομικού προσώπου, που 
είναι συνδρομητής ή χρήστης παρόχου υπηρεσιών στα¬ 
θερής ή κινητής τηλεφωνίας, είναι δυνατόν να ζητηθούν 
τα ακόλουθα συγκεκριμένα στοιχεία εισερχόμενων και 
απερχόμενων κλήσεων. 

αα. Καλών και καλούμενος αριθμός κλήσης και στις 
αναπάντητες κλήσεις. 

ββ. Καλών και καλούμενος συνδρομητής και πελάτης 
και στις αναπάντητες κλήσεις 
γγ. Ώρα έναρξης και ώρα λήξης της επικοινωνίας, 
δδ. Γεωγραφικός εντοπισμός καλούντος και καλούμε¬ 
νου (στις κινητές επικοινωνίες) είτε ομιλούν, είτε πρόκει¬ 
ται για 3Μ3, είτε είναι σε θέση είθηά-όγ, είτε πραγματο¬ 
ποιούν αναπάντητη κλήση, 
εε. Περιεχόμενο επικοινωνίας (φωνή, εικόνα κ.λπ.) 
στστ. Στοιχεία ταυτότητας τερματικής συσκευής και 
σύνδεσης (ΙΜΕΙ, ΙΜ3Ι, ΤΜ3Ι) 
ζζ. Οι αλφαριθμητικοί χαρακτήρες που εισάγει ο χρή¬ 
στης για την πραγματοποίηση της σύνδεσης ή για την 
ενεργοποίηση ειδικών υπηρεσιών ή λειτουργιών. 

ηη. Η σηματοδότηση της ετοιμότητας για την πρόσβα¬ 
ση (προειδοποιητικό σήμα επικοινωνίας). 

θθ. Πραγματικός προορισμός και ενδιάμεσοι αριθμοί 
κλήσεως, σε περίπτωση εκτροπής της κλήσης, 
δ. Επικοινωνία δεδομένων: 

Η επικοινωνία δεδομένων (άθία) πραγματοποιείται με 
τους ακόλουθους τρόπους: 
αα. Μέσω μισθωμένων κυκλωμάτων 
ββ. Μέσω ειδικών δικτύων υπολογιστών (μεταγωγής 
πακέτων): 

- με αφιερωμένες συνδρομητικές γραμμές, 

- με πρόσβαση από το Επιλεγόμενο Δημόσιο Τηλεφωνι¬ 
κό Δίκτυο (Ρ5ΤΝ) 

γγ. Μέσω του Διαδικτύου (ΙπΙθγπθΙ) 

Στις παραπάνω περιπτώσεις είναι δυνατή η παροχή 
όλων των ενδιαφερόντων στοιχείων, ιδίως του καλούντος 
και καλούμενου χρήστη, του χρόνου και διάρκειας επικοι¬ 
νωνίας, και των μεταβιβαζόμενων στοιχείων, 
ε. Επικοινωνίες μέσω διαδικτύου (ΙπΙθγπθΙ) 
αα. Η πρόσβαση των χρηστών στο Διαδίκτυο πραγμα¬ 
τοποιείται με τους ακόλουθους τρόπους: 

- Με μισθωμένο ψηφιακό κύκλωμα (μόνιμη σύνδεση) 

- Μέσω του Επιλεγόμενου Δημόσιου Τηλεφωνικού Δι¬ 
κτύου (σύνδεση αναλογική, Ι3ϋΝ, ϋ3ί-), καθώς καιτωνδι¬ 
κτύων κινητής τηλεφωνίας. 

- Με σταθερή ασύρματη πρόσβαση (ΣΑΠ). 

ββ. Ο πάροχος υπηρεσιών διαδικτύου, ο οποίος διαθέ¬ 
τει εγκαταστάσεις διαδικτύου (Ι5Ρ, ΙηίθΓηθί 3θΓνίοθ 
ΡΓονίάθΓ), υποχρεούται να διαθέτει τα πλήρη στοιχεία 
ταυτότητας των χρηστών- πελατώντου (ονοματεπώνυμο, 
διεύθυνση, ιστοσελίδα) καθώς και τον τρόπο πρόσβασής 
τους. 

Κάθε πρόσβαση του χρήστη στο διαδίκτυο καταγράφε¬ 
ται στις εγκαταστάσεις του Ι3Ρ στο επίπεδο του δικτύου 
(πακέτα ΙΡ). Με τη διάταξη μπορεί να επιτραπεί η εξέταση 
του περιεχομένου των πακέτων προκειμένου να αποκα¬ 
λυφθούν χρήσιμες πληροφορίες αναφορικά με τις ενέρ¬ 
γειες του χρήστη στο διαδίκτυο, όπως: 

- επισκεπτόμενες διευθύνσεις 

- χρησιμοποιούμενες υπηρεσίες (θ-γπθΝ, συναλλαγές 
κ.λπ.) 

- περιήγηση σε ιστοσελίδες και βάσεις πληροφοριών 

- ανταλλαγή δεδομένων /αρχείων μέσω της υπηρεσίας 
ΡΤΡ 

-τηλεφωνική επικοινωνία μέσω διαδικτύου (νοΙΡ). 

στ. Ασυρματική επικοινωνία 

αα. Σταθερή ασύρματη πρόσβαση (ΣΑΠ) 

Τα δίκτυα ΣΑΠ μπορούν να παρέχουν όλες τις υπηρε¬ 
σίες επικοινωνίας που παρέχονται από τα τηλεπικοινω¬ 
νιακά δίκτυα, ήτοι τηλεφωνία, υπηρεσίες ΙδϋΝ, πρόσβα¬ 
ση σε δίκτυα δεδομένων και ΙπΙθγπθΙ, μισθωμένα κυκλώ¬ 
ματα, υπηρεσίες προστιθέμενης αξίας κ.λπ. 

Για την εξασφάλιση των στοιχείων επικοινωνίας, που 
αφορούν τις ανωτέρω παρεχόμενες υπηρεσίες, μπορεί 
να επιτραπεί η πρόσβαση στους σταθμούς βάσης των δι¬ 
κτύων ΣΑΠ με την συγκατάθεση και συνεργασία των πα¬ 
ροχών υπηρεσιών ΣΑΠ. 
ββ. Τοπικά ασυρματικά δίκτυα 

Τα τοπικά ασυρματικά δίκτυα 802.11 και ΒΙυθίοοίά λει¬ 
τουργούν στη ζώνη συχνοτήτων 2,4 ΟΗζ και εξυπηρετούν 
περιορισμένες γεωγραφικές περιοχές παρέχοντας κυ¬ 
ρίως υπηρεσίες τηλεφωνίας, δεδομένων και ΙπΙθγπθΙ. 

Η λήψη και καταγραφή των άνω στοιχείων επικοινωνίας 
μπορεί να επιτραπεί με την πρόσβαση στους σταθμούς 
βάσης \Λ/ίΡί των δικτύων αυτών, με τη συνεργασία των πα¬ 
ροχών. 

γγ. Συστήματα επικοινωνίας κλειστών ομάδων χρηστών 
Τα εν λόγω δίκτυα είναι ιδιωτικά και η πρόσβαση για τη 
λήψη στοιχείων επικοινωνίας σε αυτά γίνεται αναγκαίως 
με την συνεργασία των ιδιοκτητών τους, οι οποίοι και υπο- 
χρεούνται προς τούτο, 
ζ. Δορυφορική επικοινωνία: 
αα. Συστήματα νδΑΤ 

Τα συστήματα νδΑΤ παρέχουν στον τελικό χρήστη, ο 
οποίος διαθέτει κατάλληλο τερματικό νδΑΤ συνδεόμενο 
με τον επίγειο δορυφορικό σταθμό βάσης (ΗυΒ) του συ¬ 
στήματος, όλες τις τηλεπικοινωνιακές υπηρεσίες. 

Εφόσον ο σταθμός ΗυΒ βρίσκεται εντός της χώρας, 
μπορεί να επιτραπεί η λήψη των προσωπικών στοιχείων 
του χρήστη και των δεδομένων επικοινωνίας με την συ¬ 
νεργασία του παρόχου της υπηρεσίας νδΑΤ. 
ββ. Δορυφορικά συστήματα επικοινωνίας πλοίων 
Τα συστήματα αυτά παρέχουν την δυνατότητα στα 
πλοία, με την χρήση κατάλληλων τερματικών, να εξασφα¬ 
λίζουν μέσω δορυφορικών συνδέσεων πρόσβαση στα 
λοιπά δημόσια τηλεπικοινωνιακά δίκτυα, μέσω των οποί¬ 
ων μπορούν να λαμβάνονται στοιχεία, 
η. Μισθωμένα κυκλώματα: 

Τα απαιτούμενα στοιχεία εξαρτώνται από το είδος του 
μισθωμένου κυκλώματος (αναλογικό, ψηφιακό, δορυφο¬ 
ρικό) και την συγκεκριμένη μορφή επικοινωνίας για την 
οποία χρησιμοποιούνται (π.χ. τηλεφωνική επικοινωνία, 
μετάδοση δεδομένων, σύνδεση ΙπΙθγπθΙ κ.λπ.), σύμφωνα 
με τα αναφερόμενα στις προηγούμενες παραγράφους. 


θ. Υπηρεσίες προστιθέμενης αξίας: 

Τα απαιτούμενα στοιχεία εξαρτώνται από την συγκεκρι¬ 
μένη υπηρεσία, καθώς και από το είδος επικοινωνίας η 
οποία την εξυπηρετεί. Συγκεκριμένα για τις υπηρεσίες 
που αναφέρονται παραπάνω (άρθρο 3 παρ. 2) σημειώ¬ 
νονται τα ακόλουθα: 
αα. Αυτόματος τηλεφωνητής 

Τα μεταδιδόμενα φωνητικά μηνύματα καταγράφονται 
με τον ίδιο τρόπο που καταγράφεται η συνομιλία (περίπτ. 
Υ)· 

ββ. Τηλεομοιοτυπήματα (ΡΑΧ) 

Η αποτύπωση των σχετικών στοιχείων γίνεται με τη χρή¬ 
ση συσκευής ΡΑΧ. 
γγ. Γ ραπτά μηνύματα (3 Μ 3/Μ Μ 3) 

Καταγραφή και αποθήκευση στα αρχεία του παρόχου 
υπηρεσιών γίνεται εφόσον ζητηθεί, 
δδ. Υπηρεσίες πληροφοριών 

Καταγραφή κάθε πρόσβασης γίνεται στα αρχεία του 
παρόχου. 

εε. Ηλεκτρονικό Ταχυδρομείο 

Καταγράφονται στα αρχεία του παρόχου τα ακόλουθα 
στοιχεία: 

- Ηλεκτρονική διεύθυνση 

- Παραλήπτες των εξερχομένων μηνυμάτων (ηλεκτρο¬ 
νική διεύθυνση) 

- Αποστολείς των εισερχομένων μηνυμάτων (ηλεκτρονι¬ 
κή διεύθυνση) 

- Το περιεχόμενο των ηλεκτρονικών μηνυμάτων, 
στστ. Πρόσβαση σε ιστοσελίδες 

- Καταγράφονται στα αρχεία του παρόχου τα ακόλουθα 
στοιχεία: 

- Ιστοσελίδες που επισκέπτεται ο χρήστης 

- Σε περίπτωση που ο χρήστης διαθέτει εξυπηρετητή 
ιστοσελίδων (\Λ/θό 3 θπ/θγ) , μπορεί να αποκαλυφθεί το πε¬ 
ριεχόμενο των ιστοσελίδων και τα στοιχεία των συναλλα¬ 
γών που γίνονται μέσω του εξυπηρετητή. 

ζζ. Πρόσβαση σε Βάσεις Δεδομένων 
Καταγράφονται στα αρχεία του παρόχου τα ακόλουθα 
στοιχεία: 

- Βάσεις δεδομένων που επισκέπτεται ο χρήστης 

- Περιεχόμενο των βάσεων δεδομένων. 

ηη. Ηλεκτρονικές συναλλαγές (τραπεζικές θ-όθπίάηςι), 
κρατικές (θ-ρον), εμπορικές (θ-σοΓππίθΓσθ). Τα στοιχεία 
που μπορούν να αποκαλυφθούν είναι: 

- Είδος συναλλαγών 

- Στοιχεία συναλλασσομένων προσώπων 

- Χρόνος συναλλαγής 

- Αριθμοί πιστωτικών καρτών 

- Αριθμοί τραπεζικών λογαριασμών, καταθέσεις/αναλή- 
ψεις 

- Οφειλές προς τρίτους 

- Περιουσιακά στοιχεία 
θθ. Τηλεδιασκέψεις: 

- Σε περίπτωση τηλεφωνικής τηλεδιάσκεψης ισχύει ό,τι 
στις τηλεφωνικές επικοινωνίες (περίπτ. γ). 

- Σε περίπτωση τηλεδιάσκεψης με μετάδοση εικόνας 
(νίάθο) απαιτείται ειδικός εξοπλισμός. 

- Σε περίπτωση υπηρεσίας σόαί γοογπ στο διαδίκτυο, κα¬ 
ταγραφή των στοιχείων από τον πάροχο υπηρεσιών δια¬ 
δικτύου είναι δυνατή εφόσον ζητηθεί. 

- Σε περίπτωση τηλεδιάσκεψης πολλαπλών προσώπων 
δύνανται να καταγραφούν οι αριθμοί κλήσης των συμμε- 
τεχόντων, καθώς και το περιεχόμενο της επικοινωνίας. 

ιι. Πληροφορίες καταλόγου: 

Σε περίπτωση που παρέχονταιτηλεφωνικώςτα στοιχεία 
είναι δυνατόν να ζητηθούν σύμφωνα με την περίπτωση γ 
της παρούσας παραγράφου. Σε περίπτωση παροχής μέ¬ 
σω διαδικτύου τα στοιχεία είναι δυνατόν να ζητηθούν 
σύμφωνα με την περίπτωση ε της παρούσας παραγρά¬ 
φου. Σε περίπτωση έντυπης καταχώρησης ή σε δισκέτα 
αναζήτησης, τα στοιχεία είναι δυνατόν να ζητηθούν στις 
ανωτέρω πηγές. 

ιαια. Υπηρεσίες έκτακτης ανάγκης 

Καταγραφή των στοιχείων γίνεται από τον πάροχο υπη¬ 
ρεσίας. 

2. Όλα τα ανωτέρω στοιχεία εφόσον τηρούνται οι νόμι¬ 
μες προϋποθέσεις είναι δυνατόν να ζητούνται από τους 
παρόχους υπηρεσιών προστιθέμενης αξίας ή από τους 
παρόχους υπηρεσιών δικτύου ή και από αμφοτέρους. 

3. Η παράθεση των στοιχείων επικοινωνίας της παρα¬ 
γράφου 1 είναι ενδεικτική. Η διάταξη άρσης απορρήτου 
δεν αποκλείεται να αναφέρεται και σε άλλα στοιχεία κατά 
είδος επικοινωνίας, κάθε φορά που η εξέλιξη της επιστή¬ 
μης και της τεχνολογίας επιφέρει διεύ ρυνση του καταλό¬ 
γου των στοιχείων αυτών. 

Άρθρο 5. 

Ειδικές περιπτώσεις. 

1. Αριθμοί κλήσης εκτός δημοσίων καταλόγων. 

Η αρμόδια αρχή μπορεί να λαμβάνει γνώση απευθυνό¬ 
μενη σε εξουσιοδοτημένα πρόσωπα ή υπηρεσίες του πα- 
ρόχου υπηρεσίας. 

2. Φορητότητα αριθμών κλήσης. 

Σε περίπτωση που συνδρομητής έχει χρησιμοποιήσει 
την ευχέρεια της φορητότηταςτου αριθμού κλήσης, η αρ¬ 
μόδια αρχή απευθύνεται στον αρμόδιο φορέα που διαθέ¬ 
τει τη βάση δεδομένων στην οποία καταχωρούνται όλοι οι 
αριθμοί κλήσης, για να λαμβάνει από αυτόν τις απαραίτη¬ 
τες πληροφορίες. Πρόσθετα στοιχεία μπορεί να ζητη¬ 
θούν από τους παρόχους υπηρεσίας. 

3. Εκτροπή κλήσης. 

Σε περίπτωση χρησιμοποίησης από συνδρομητή της 
υπηρεσίας εκτροπής εισερχομένων κλήσεων: α) εφ’οσον 
η εκτροπή γίνεται σε αριθμό κλήσεως του ίδιου παρόχου 
υπηρεσίας, ο πάροχος προβαίνει άμεσα και με βάση τη 
διάταξη που του έχει επιδοθεί στην πραγματοποίηση επι- 
σύνδεσης και στον αριθμό κλήσης της εκτροπής, ενημε¬ 
ρώνοντας περί αυτού την αρμόδια αρχή, β) εφόσον η 
εκτροπή παραπέμπει στον αριθμό κλήσης άλλου παρό¬ 
χου υπηρεσίας, ο πάροχος στον οποίο έχει επιδοθεί η διά¬ 
ταξη ενημερώνει σχετικώς άμεσα την αρμόδια αρχή, η 
οποία μπορεί να εκδώσει νέα διάταξη για τον άλλο πάρο- 
Χθ· 

4. Περιαγωγή (Γοαπιίηρ) 

Σε περίπτωση που ένας συνδρομητής δικτύου κινητής 
τηλεφωνίας βρίσκεται εκτός της χώρας και πραγματοποι¬ 
εί ή δέχεται κλήσεις από χρήστες επίσης εκτός χώρας, η 
καταγραφή του περιεχομένου της επικοινωνίας (φωνή, 
μηνύματα) είναι δυνατή μόνο με συνεργασία με τους πα¬ 
ρόχους υπηρεσιών των αντίστοιχων χωρών μέσω διαδι¬ 
κασίας δικαστικής συνδρομής ή με άλλο πρόσφορο τρό¬ 
πο. Καταγράφονται όμως οπωσδήποτε στις περιπτώσεις 
αυτές οι καλούμενοι και οι καλούντες αριθμοί κλήσης και 
ο χρόνος. 

5. Συνδρομητικά Κέντρα (ΡΑΒΧ) και Ιδιωτικά Δίκτυα 

α. Σε περίπτωση που ενδιαφέρει το σύνολο της επικοι¬ 
νωνίας που διεξάγεται μέσω του ΡΑΒΧ κάποιου φορέα - 


πελάτη, ισχύουν όσα προβλέπονται στο άρθρο 4 παρά¬ 
γραφος 1 περίπτ. γ'. 

β. Σε περίπτωση που η αρμόδια αρχή ενδιαφέρεται για 
συγκεκριμένο πρόσωπο και συγκεκριμένη/ες εσωτερι- 
κή/ες τηλεφωνική/ές σύνδεση/εις, γίνεται από τον πάρο¬ 
χο καταγραφή των στοιχείων του συνόλου των επικοινω- 
νιώντου ΡΑΒΧ, πλήντου περιεχομένου, και ανάλυσή τους 
έκτων υστέρων. 

γ. Η καταγραφή και λήψη στοιχείων επικοινωνίας εφό¬ 
σον είναι αναγκαία γίνεται με την συνεργασία των ιδιο- 
κτητώντου ΡΑΒΧ ή/καιτου Ιδιωτικού Δικτύου η οποία εξα¬ 
σφαλίζεται με μέριμνα της αρμόδιας αρχής. 

6. Τηλεκάρτες ή κάρτες ανανέωσης χρόνου ομιλίας. 

Σε περίπτωση χρήσης των ανωτέρω καρτών σε δίκτυα 

σταθερής ή κινητής τηλεφωνίας και στο διαδίκτυο, η εκτέ¬ 
λεση της διάταξης πραγματοποιείται είτε με εξατομίκευ- 
ση των άνω καρτών εφόσον προβλέπεται αυτή, είτε με 
ανάλυση των επικοινωνιών που διεξάγονται από κοινό¬ 
χρηστες παροχές (στο Ρ8ΤΝ), και από ΡΘ και τηλεφωνι¬ 
κές συνδέσεις στο ΙηίθΓηθΙ. 

7. Ειδικές περιπτώσεις στις υπηρεσίες διαδικτύου: 

α) Εφόσον από την ίδια σύνδεση, μέσω τοπικών δικτύων 
ΕΑΝ ή μέσω νΡΝ, εξυπηρετούνται περισσότεροι χρή¬ 
στες, όπως προσωπικό εταιρειών, υπηρεσιών και ιδρυμά¬ 
των, ο εντοπισμός κάθε χρήστη γίνεται με ανάλυση των 
διεξαγομένων επικοινωνιών σε συνεργασία με τον πάρο¬ 
χο του δικτύου. 

β) Σε περίπτωση εξυπηρέτησης χρήστη από πάροχο 
υπηρεσίας Ιηΐ6ΓΠΘΐ εξωτερικού (β-πιαίΙ, ιστοσελίδες κ.λπ.) 
η εκτέλεση της διάταξης συντελείται με παρακολούθηση 
πακέτων ΙΡ και σχετική ανάλυσή τους. 

γ) Κρυπτογράφηση με δημόσιο/ιδιωτικό κλειδί. 

Σε περίπτωση κρυπτογραφημένου περιεχομένου, που 
βασίζεται στις αρχές του δημόσιου κλειδιού, η αρμόδια 
αρχή επιτρέπεται να έχει πρόσβαση στο ιδιωτικό (ή δημό¬ 
σιο κατά περίπτωση) κλειδί του παραλήπτη (ή αποστο¬ 
λέα) ώστε να μπορεί να αποκτά πρόσβαση στο περιεχό¬ 
μενο. Σε αυτή την περίπτωση οι Πάροχοι Υπηρεσιών Πι¬ 
στοποίησης (ΟθΓίίίίοαίίοπ ΑυΙάοπΙίθε), υποχρεούνται να 
συνεργάζονται με την αρμόδια αρχή για την εξασφάλιση 
του εν λόγω κλειδιού. 

ΚΕΦΑΛΑΙΟ ΤΡΙΤΟ 

ΕΞΟΠΛΙΣΜΟΣ - ΜΕΣΑ - ΜΕΘΟΔΟΣ - 
ΥΠΟΧΡΕΩΣΕΙΣ ΠΑΡΟΧΩΝ 

Άρθρο 6. 

Εξοπλισμός. 

1. Σε περίπτωση που το τηλεπικοινωνιακό σύστημα ενός 
παρόχου διαθέτει τον κατάλληλο εξοπλισμό και το λογι¬ 
σμικό που απαιτείται για την άρση του απορρήτου, ο πά¬ 
ροχος υποχρεούται να τα ενεργοποιεί, όταν του ζητείται 
από την αρμόδια αρχή η εκτέλεση μίας διάταξης, εντός 
τριών (3) ωρών από τη γνωστοποίηση της διάταξης ανε¬ 
ξαρτήτως του χρόνου επίδοσης της διάταξης στον πάρο¬ 
χο και σε επείγουσες περιπτώσεις, οι οποίες ειδικά θα επι- 
σημαίνονται, εντός του αμέσως δυνατού χρόνου. 

2. Σε περίπτωση που το τηλεπικοινωνιακό σύστημα ενός 
παρόχου δεν διαθέτει τον αναγκαίο εξοπλισμό και λογι¬ 
σμικό για την άρση του απορρήτου και την παροχή στις 
αρμόδιες αρχές των στοιχείων επικοινωνίας, όπως αυτά 
καθορίζονται κατά περίπτωση στο άρθρο 4 του παρό¬ 
ντος, ο πάροχος, αφού γνωστοποιήσει αυτό εγγράφως 

οτηνΑΔΑΕ, υποχρεούται να προμηθευθεί, εγκαταστήσει 
και θέσει σε λειτουργία στο σύστημά του τον προς τούτο 
απαιτούμενο εξοπλισμό ή και λογισμικό εντός προθε¬ 
σμίας εννέα (9) μηνών απάτη δημοσίευση του παρόντος 
και να ενημερώσει σχετικώς εγγράφως την ΑΔΑΕ. 

Σε περίπτωση μελλοντικών εγκαταστάσεων νέων συ¬ 
στημάτων ή υπηρεσιών ή αναβάθμισης / τροποποίησης 
υφιστάμενων συστημάτων /υπηρεσιών, οι πάροχοι υπο- 
χρεούνται να μεριμνούν για τον εφοδιασμό τους με τον 
απαιτούμενο εξοπλισμό ή / και λογισμικό για άρση του 
απορρήτου σύμφωνα με τις διατάξεις του παρόντος. 

3. Τατυχόν απαιτούμενο μισθωμένα κυκλώματα για την 
άρση του απορρήτου εξασφαλίζονται με μέριμνα της αρ¬ 
μόδιας αρχής, την οποία βαρύνει και το σχετικό κόστος το 
οποίο βασίζεται στα ισχύοντα τιμολόγια των παροχών. 

Άρθρο 7. 

Μέσα και μέθοδοι. 

1. Η διάταξη που επιβάλλει την άρση του απορρήτου 
προσδιορίζει τις συγκεκριμένες μορφές και τα στοιχεία 
επικοινωνίας στα οποία αναφέρεται η άρση και εξατομι¬ 
κεύει τα στοιχεία αυτά και δη την ταυτότητα του συνδρο¬ 
μητή ή χρήστη, τους αριθμούς κλήσης, τα στοιχεία μι¬ 
σθωμένων γραμμών και τους κωδικούς πρόσβασης σε δί¬ 
κτυα δεδομένων ή στο διαδίκτυο, εφαρμοζομένων κατά 
τα λοιπά των διατάξεων των άρθρων 5 του Ν. 2225/1994 
και 12 του Ν. 3115/2003. 

2. Η εκτέλεση μιας διάταξης για άρση απορρήτου, μετά 
την αποστολή της από την αρμόδια αρχή στον πάροχο 
υπηρεσίας, πραγματοποιείται με την συνεργασία του πα- 
ρόχου και της αρμόδιας αρχής, η οποία έχει και την ευθύ¬ 
νη. 

Συγκεκριμένα: 

α. Τα στοιχεία της επικοινωνίας, τα οποία καταγράφο¬ 
νται στα αρχεία του παρόχου (καλών, καλούμενος, χρό¬ 
νος, εντοπισμός κ.λπ.), γνωστοποιούνται από αυτόν εγ- 
γράφως στην αρμόδια αρχή, σύμφωνα και με τα αναφε- 
ρόμενα στο άρθρο 4. 

β. Σε περίπτωση που ζητείται καταγραφή του περιεχο¬ 
μένου της επικοινωνίας για συγκεκριμένο διάστημα, αυτή 
πραγματοποιείται στις εγκαταστάσεις της αρμόδιας αρ¬ 
χής με επισύνδεση μέσω μισθωμένου κυκλώματος ή με 
άλλο κατάλληλο τρόπο με ταυτόχρονη διαβίβαση του πε¬ 
ριεχομένου και των στοιχείων επικοινωνίας στην αρμόδια 
αυτή Αρχή. 

γ. Σε περίπτωση που τα στοιχεία της επικοινωνίας δεν 
μπορούν να παραδοθούν αμέσως στην αρμόδια αρχή, 
αποθηκεύονται πλην του περιεχομένου, με μέριμνα του 
παρόχου έως ότου καταστεί δυνατή η παράδοσή τους και 
για διάστημα όχι μεγαλύτερο των επτά (7) ημερών. 

δ. Ο Πάροχος υποχρεούται να μεριμνά ώστε να παρέ¬ 
χεται δυνατότητα πολλαπλής και ταυτόχρονης διάθεσης 
στα στοιχεία επικοινωνίας από περισσότερες της μιας αρ¬ 
μόδιας αρχής. 

3. Η εκτέλεση της διάταξης από τον πάροχο και η διαβί¬ 
βαση των στοιχείων στην αρμόδια αρχή γίνεται με τρόπο 
που θα εξασφαλίζεται αξιοπιστία, εγκυρότητα, ακρίβεια, 
ταχύτητα και ασφάλεια. Στην διαδικασία εκτέλεσης 
εμπλέκεται ο ελάχιστος αναγκαίος αριθμός εξουσιοδο- 
τουμένων προσώπων. 

4. Τα χρησιμοποιούμενα μέσα για την εκτέλεση μιας 
διάταξης διατίθενται από τον πάροχο υπηρεσίας, τον 
οποίον βαρύνει και το σχετικό κόστος. 


5. Σε περίπτωση που για την εκτέλεση μιας συγκεκριμέ¬ 
νης διάταξης απαιτείται ειδική διαδικασία ή ειδικός εξο¬ 
πλισμός ή πρόσθετα στοιχεία, ο πάροχος υποχρεούται να 
ενημερώσει γι' αυτά αμέσως την αρμόδια αρχή με την 
οποία και συνεργάζεται για την αντιμετώπιση των σχετι¬ 
κών προβλημάτων. 

6. Σε περίπτωση που μια συγκεκριμένη διάταξη δεν εί¬ 
ναι δυνατό να εφαρμοσθεί για τεχνικούς ή άλλους λό¬ 
γους, ο πάροχος υπηρεσίας υποχρεούται να ενημερώσει 
αμέσως περί αυτού την αρμόδια αρχή και την ΑΔΑΕ με 
σχετικό έγγραφο στο οποίο θα πρέπει να αιτιολογείται 
πλήρως η αδυναμία αυτή. 

7. Σε περίπτωση που τα διατιθέμενα ή συγκεντρούμενα 
στοιχεία από τον πάροχο κατά την εκτέλεση μιας διάτα¬ 
ξης απαιτείται να υποβληθούν σε ειδική επεξεργασία ή 
ανάλυση, η εργασία αυτή πραγματοποιείται κατά περί¬ 
πτωση από την αρμόδια αρχή η από τον πάροχο εφόσον 
ζητήσει αυτό η αρμόδια αρχή. Η επιλογή της λύσης θα γί¬ 
νεται, ανάλογα με την ιδιαιτερότητα της κάθε συγκεκρι¬ 
μένης περίπτωσης, μετά από συνεννόηση των εξουσιο¬ 
δοτημένων προσώπωντου παρόχου καιτης αρμόδιας αρ¬ 
χής. Εφόσον η επεξεργασία γίνεται από τον πάροχο και 
συνεπάγεται κόστος, αυτό θα καταβάλλεται από το Δη¬ 
μόσιο με μέριμνα της αρμόδιας αρχής. 

8. Στην περίπτωση επιστολής ή δέματος η εκτέλεση 
μιας διάταξης πραγματοποιείται με την συγκρότηση τρι¬ 
μελούς επιτροπής αποτελούμενης από ένα εισαγγελικό 
λειτουργό οριζόμενο από την αντίστοιχη υπηρεσία, ένα 
ανακριτικό υπάλληλο που ορίζεται από τον προϊστάμενο 
της αρμόδιας αρχής και ένα εξουσιοδοτημένο υπάλληλο 
του παρόχου υπηρεσίας. 

Η σύγκληση της επιτροπής γίνεται κατά περίπτωση με 
μέριμνα του παρόχου ευθύς ως του κοινοποιείται η διά¬ 
ταξη και για την αποσφράγιση και τα τυχόν ευρήματα συ- 
ντάσσεται σχετικό πρακτικό. 

Άρθρο 8. 

Υποχρεώσεις των παροχών υπηρεσιών και δικτύων. 

1. Οι πάροχοι υπηρεσιών και δικτύων επικοινωνίας υπο- 
χρεούνται να ανταποκρίνονται αμέσως σε κάθε αίτημα 
για άρση του απορρήτου της επικοινωνίας που τους κοι¬ 
νοποιείται από τις αρμόδιες αρχές σύμφωνα με τα προ- 
βλεπόμενα στο παρόν. 

2. Οι πάροχοι οφείλουν να ενημερώνουν και να συνερ¬ 
γάζονται με τις αρμόδιες αρχές για την παροχή τεχνικών 
πληροφοριών που αφορούν την διασύνδεση της αρμό¬ 
διας αρχής με τον πάροχο ώστε να πραγματοποιείται η 
απρόσκοπτη και ακριβής εκτέλεση κάθε σχετικής διάτα¬ 
ξης που τους κοινοποιείται. 

3. Οι πάροχοι υποχρεούνται να λαμβάνουν όλα τα ανα¬ 
γκαία μέτρα για την διασφάλιση του απορρήτου κατά την 
εκτέλεση των διατάξεων άρσης απορρήτου που τους κοι¬ 
νοποιούνται. 

4. Σε περίπτωση που για την εκτέλεση μιας διάταξης άρ¬ 
σης απορρήτου, που κοινοποιείται σε ένα πάροχο υπηρε¬ 
σίας, απαιτείται και η συνεργασία ή συμμετοχή άλλου ή 
άλλων παροχών υπηρεσιών ή δικτύων, ο πάροχος υπο- 
χρεούται να ενημερώνει την αρμόδια αρχή και την ΑΔΑΕ 
και στη συνέχεια να ενεργεί σύμφωνα με τις σχετικές υπο¬ 
δείξεις τους. 

5. Ο πάροχος υπηρεσίας ή δικτύου οφείλει να ενημε¬ 
ρώνει την αρμόδια αρχή και την ΑΔΑΕ για οποιοδήποτε 
έκτακτο περιστατικό ή πρόβλημα που τυχόν εμφανίζεται 

κατά τη διάρκεια της εκτέλεσης μιας διάταξης που του 
έχει αποσταλεί. 

6. Οι πάροχοι υπηρεσιών υποχρεούνται να γνωστο¬ 
ποιούν στην αρμόδια αρχή τους αριθμούς κλήσης που 
είναι εκτός καταλόγων, εφόσον αυτοί τους ζητηθούν 
και να συνδράμουν αυτή με κάθε τρόπο στις περιπτώ¬ 
σεις των παραγράφων 2,3 και 4 του άρθρου 5 του πα¬ 
ρόντος, σύμφωνα με τα αναφερόμενα στις παραγρά¬ 
φους αυτές. 

7. Σε περίπτωση που ένας πάροχος υπηρεσίας χρησι¬ 
μοποιεί μεθόδους κωδικοποίησης, συμπίεσης ή κρυπτο¬ 
γράφησης, υποχρεούται κατά την εκτέλεση μιας διάτα¬ 
ξης να παραδίδει ή διαβιβάζει τα ζητούμενα στοιχεία σε 
αποκωδικοποιημένη μορφή. 

8. Οι πάροχοι υπηρεσιών οφείλουν να επιλέγουν ως 
«εξουσιοδοτημένο πρόσωπο» υπάλληλο που παρέχει 
πλήρη εγγύηση όχι μόνο από πλευράς τεχνικών γνώσε¬ 
ων αλλά και προσωπικής ακεραιότητας για την τήρηση 
του απορρήτου. Δεν ορίζεται ως εξουσιοδοτημένο πρό¬ 
σωπο όποιος έχει καταδικασθεί για οποιοδήποτε κα¬ 
κούργημα ή πλημμέλημα σε ποινή φυλάκισης τουλάχι¬ 
στον 3 μηνών ή εκκρεμεί σε βάρος του ποινική δίωξη για 
κακούργημα ή για αδίκημα σχετιζόμενο με τη διασφάλι¬ 
ση του απορρήτου των επικοινωνιών και των δεδομένων 
προσωπικού χαρακτήρα. Τα στοιχείατωνπροσώπων αυ¬ 
τών γνωστοποιούνται στην Α.Δ.Α.Ε. εντός μηνάς απάτη 
δημοσίευση του παρόντος στην Εφημερίδα της Κυβερ- 
νήσεως. 

Επίσης στην ίδια Αρχή γνωστοποιείται και κάθε αλλαγή 
που επέρχεται ως προς τα πρόσωπα αυτά. 

9. Οι πάροχοι υποχρεούνται: 

α. Να παρέχουν στις αρμόδιες αρχές μία ή περισσότε¬ 
ρες διεπαφές από τις οποίες ζητούμενα στοιχεία επικοι¬ 


νωνίας θα μπορούν να διαβιβαστούν στις εγκαταστάσεις 
παρακολούθησης. 

β. Να διαβιβάζουν στις αρμόδιες αρχές το περιεχόμενο 
της επικοινωνίας και τα στοιχεία της κατά το χρόνο που 
αυτή διεξάγεται καθ’ όλο το εικοσιτετράωρο. 

γ. Να παρέχουν πληροφορίες ή και βοήθεια στις αρμό¬ 
διες αρχές προκειμένου αυτές να βεβαιωθούν ότι τα στοι¬ 
χεία επικοινωνίας που φθάνουν στην διεπαφή διασύνδε¬ 
σης είναι αυτά που συνδέονται με τον στόχο. 

δ. Να διατηρούν την αξιοπιστία του συστήματος δια¬ 
σύνδεσης σε τουλάχιστον εφάμιλλο επίπεδο αξιοπιστίας 
με αυτό των παρεχομένων υπηρεσιών στον συνδρομητή 
ή χρήστη. 

Άρθρο 9. 

Έναρξη ισχύος. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος.- 

Αθήνα, 10 Μαρτίου 2005 

